થોડા દિવસ પહેલા મેં એક પોસ્ટ લખી હતી અદાણી પાવર અને એનએચપીસીના ઇસ્યુ વિશે. એમાં મેં એક ડર સેવ્યો હતો કે ઇતિહાસનું ફરી એક વખત પુનરાવર્તન ના થાય અને મારો એ ડર સાચો જ પડ્યો. આજે અદાણી પાવરનું લિસ્ટીંગ થયું અને કોઇ ઇન્વેસ્ટરને 5% નો પણ ફાયદો ના થયો. આજે અદાણી પાવર 100.10 રૂપિયાના ભાવે બંધ થયો. હવે ઇન્વેસ્ટરોએ 10 પૈસા કમાવા માટે લાખ રૂપિયા લગાવ્યા હશે? આજે માર્કેટ આખો દિવસ ગ્રીનમાં હતું તેમ છતાં પણ ઇન્વેસ્ટરો 5% પણ ના કમાઇ શકે તો એવા લિસ્ટીંગનો ફાયદો શું? મને ખરેખર બહુ નિરાશા થઇ આજના લિસ્ટીંગથી. ખાલી એક વાત આશ્વાસનરૂપ રહી કે રિલાયન્સ પાવર જેટલી ખરાબ હાલત નથી થઇ અદાણી પાવરની.